Diari Oficial de la Generalitat Valenciana


Sumari del DOGV 4121, del 06-11-2001 (2001/10929)

Interlocutòria número D-126/2001. Cèdula de notificació.
--------------------------------------------------------

### Dades del document

Número de DOGV
:   4121

Data del DOGV
:   06-11-2001

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2001/10540


Organisme emissor
:   Jutjat Social Número 25 de Madrid

Tipus de document
:   Anunci

Interlocutòria número D-126/2001. Cèdula de notificació. [2001/Q10254]
  
Marta Menárguez Salomón (secretària substituta), secretària judicial del Jutjat Social número 25 de Madrid, fa saber:
  
Que en aquest jutjat se segueixen actuacions amb el número D-126/2001, avui execució número 135/2001, a instància del senyor Luis Sebastián Sánchez contra Fashion Flash, SL, en reclamació per procediment ordinari, en les quals, en data 1 d'octubre de 2001, s'ha dictat la interlocutòria que literalment és com es diu tot seguit:
  
«Proposta de resolució de la secretària judicial Menárguez Salomón (secretària substituta).
  
Interlocutòria
  
Madrid, 1 d'octubre de 2001
  
Fets
  
1. En aquest procediment, que se segueix entre les parts, d'una, com a demandant, el senyor Luis Sebastián Sánchez, i, d'una altra, com a demandada, Fashion Flash, SL, consta sentència amb data 4 de juliol de 2001, el contingut de la qual es dóna per reproduït.
  
2. Aquest títol ha guanyat fermesa sense que conste que la part demandada haja pagat l'import de la quantitat líquida, i determinada en la quantia de 639.225 pessetes, més les costes i els interessos, sol·licita la part executant en l'escrit de data 19 de setembre de 2001.
  
Fonaments jurídics
  
Primer. L'exercici de la potestat jurisdiccional que jutja i fa executar el que s'ha jutjat correspon exclusivament als jutjats i tribunals determinats en les lleis i en els tractats internacionals (article 117 de la Constitució espanyola i 2 de la Llei Orgànica del Poder Judicial).
  
Segon. L'execució del títol que hi ha hagut en aquest procediment, siga sentència o acte de conciliació (articles 68 i 84.4 de la Llei de Procediment Laboral) s'iniciarà a instància de part i una vegada iniciada aquesta es tramitarà d'ofici, i es dictaran a aquest efecte les resolucions i les diligències necessàries (article 237 de la Llei de Procediment Laboral).
  
Tercer. Si el títol que s'executa condemna al pagament de quantitat líquida i determinada, es procedirà sempre i sense necessitat de requeriment personal previ al condemnat a l'embargament dels seus béns en la quantia suficient, únicament procedirà l'adequació de l'embargament a l'ordre legal quan conste la suficiència dels béns embargats (articles 235.1 i 252 de la Llei de Procediment Laboral, i 580 i 592 de la Llei d'Enjudiciament Civil).
  
Quart
  
Cal advertir i requerir a l'executat: a) que complisca les resolucions judicials fermes i preste la col·laboració requerida en l'execució del que s'ha resolt (articles 118 de la Constitució espanyola); b) que complisca estrictament amb l'obligació de pagament a l'executant després de la notificació d'aquesta interlocutòria, i mentre no faça això l'import del deute s'anirà incrementant amb els interessos legals, les costes que produïsquen, al càrrec del qual es podran imposar, fins i tot les derivades dels honoraris o drets d'advocats, inclosos els de les administracions públiques, procuradors o graduats socials col·legiats que defensen o representen a la part contrària (article 267.3 de la Llei de Procediment Laboral); c) que s'abstenga de realitzar actes de disposició en perjudici dels seus creditors (article 257.1.1 del Codi Penal), i se li indica que està tipificat com a delicte d'insolvència punible l'intent d'eludir els drets econòmics dels treballadors, i amb independència que el creditor siga un particular o qualsevol persona pública o privada (article 257.2 del Codi Penal).
  
Cinqué
  
Així mateix, cal advertir i requerir a l'executat o als seus administradors o representants, de tractar-se de persones jurídiques o grups sense personalitat: a) que, en el termini màxim de tres dies hàbils, comptadors des de la notificació d'aquesta interlocutòria, efectue la manifestació sobre els seus béns o drets, amb la precisió necessària per a garantir-ne les responsabilitats. Així mateix, haurà d'indicar les persones que ostenten drets de qualsevol naturalesa sobre els seus béns i d'estar subjectes a un altre procés, concretar els extrems d'aquest que puguen interessar a l'execució. Haurà, igualment, i sota responsabilitat seua, de manifestar si els béns poden tenir naturalesa de guany o constituir habitatge conjugal habitual, i si els béns estan gravats amb càrregues reals haurà de manifestar l'import del crèdit garantit i, si escau, la part pendent de pagament en aquesta data (article 247 de la Llei de Procediment Laboral); b) que aporte la titulació dels béns que se li embarguen (article 663 de la Llei d'Enjudiciament Civil).
  
Sisé
  
Cal advertir a l'executat que si deixa transcórrer injustificadament els terminis al·ludits en els raonaments anteriors sense efectuar el que s'ha ordenat i mentre no complisca, o no acredite la impossibilitat del seu compliment específic, amb la finalitat d'obtenir i assegurar el compliment de l'obligació que s'executa, es podrà, després de l'audiència de les parts, imposar-li el pagament de constrenyiments pecuniaris. Quantitats que són independents de la responsabilitat exigible per demora en el compliment (article 239 de la Llei de Procediment Laboral).
  
Seté
  
Per a donar compliment dels articles 270 de la Llei Orgànica del Poder Judicial, 23 i 274 de la Llei de Procediment Laboral, traslladeu l'escrit presentat i aquesta resolució al Fons de Garantia Salarial, al qual es notificaran les successives actuacions, perquè puga exercitar les accions per a les quals està legitimat, i, en un termini màxim de 15 dies, haurà d'instar el que li convinga segons dret i designar els béns del deutor principal que li consten. Recordeu-li les seus obligacions i els drets que, en benefici de la ràpida i eficaç conclusió del procés d'execució, es deriven dels articles 118 de la Constitució espanyola, 33 de l'Estatut dels Treballadors, i, 23, 24, 67, 251, 262, 264, 270, 274 i 275 de la Llei de Procediment Laboral.
  
Vuité
  
No és factible aplicar el termini d'espera establit en l'article 548, de la Llei d'Enjudiciament Civil, ja que atés que l'empresa consta tancada i/o desapareguda, la finalitat que persegueix la norma, és a dir el compliment voluntari de la resolució judicial, és inviable satisfer davant la falta de notícies de l'esmentada.
  
Part dispositiva
  
En atenció al que s'ha exposat, s'acorda:
  
A) Despatxar l'execució sol·licitada pel senyor Luis Sebastián Sánchez contra Fashion Flash, SL, per un import de 639.225 pessetes de principal, més 63.922 i 47.942 pessetes de costes i interessos que es fixen provisionalment.
  
B) Efectuar l'embargament dels béns de la demandada en la quantia suficient, i pel fet de desconéixer-se béns concrets, procediu a la investigació d'aquests i, a aquest fi, expediu els corresponents oficis i manaments al cap provincial de Trànsit, a l'alcalde, al Servei d'Índex del Registre de la Propietat, a la Gerència del Centre de Gestió Cadastral i, també, al director de l'Agència Tributària, a fi que comunique a aquest jutjat si per part de l'hisenda pública es deu alguna quantitat a l'executat pel concepte de devolució per l'impost sobre la renda de les persones físiques, impost sobre el valor afegit, o qualsevol altre. I, així mateix, perquè tots ells, i sense perjudici de les exigències legals, en el termini màxim de cinc dies, faciliten la relació de tots els béns o drets del deutor de què tinga constància. S'adverteix a les autoritats i als funcionaris requerits de les responsabilitats derivades de l'incompliment injustificat del que s'ha acordat (articles 75.3 i 238.3 de la Llei de Procediment Laboral). En cas positiu, s'acorda l'embargament dels possibles vehicles propietat de l'executada, i sol·licita, al mateix temps, la corresponent anotació i consegüent certificat, així com l'embargament de les quantitats pendents de devolució per la hisenda pública a l'executat, fins a cobrir la quantitat objecte de constrenyiment, i sol·licita la remissió d'aquestes al Compte de Dipòsits i Consignacions obert per aquest jutjat al Banco Bilbao-Vizcaya, compte corrent número 2523, situat al carrer de la Basílica, 19.
  
Així mateix, s'acorda l'embargament, sobre els ingressos que hi ha i els que es produïsquen en els comptes de l'executat Fashion Flash, SL, amb número de codi d'identificació fiscal V31814686, dels bancs: Caja de Madrid, La Caixa, BNP España, SA, Caixa d'Estalvis de Catalunya, Banco Atlántico, Banco Bilbao-Vizcaya Argentaria, BSCH, Banesto, Banco Guipuzcoano, Banco Pastor, Banco Popular, Banco Sabadell, Banco Urquijo, Banco Zaragozano, Bankinter, Barclays Bank, Citibank España i Deutsche Bank, titularitat de la persona objecte de constrenyiment, en els quals les entitats bancàries esmentades actuen com a dipositàries o meres intermediàries, fins a cobrir l'import del principal que es deu i que fa una suma de 639.225 pessetes, més 47.942 i 63.922 pessetes d'interessos i costes provisionals, i se'ls requereix sota la seua personal responsabilitat, perquè transferisquen les quantitats esmentades, i successives que es paguen, fins a cobrir l'import total, al compte de dipòsits i consignacions judicials número 2523, obert per aquest jutjat al Banco Bilbao-Vizcaya Argentaria, agència situada al carrer de la Basílica, número 19, de Madrid.
  
Cal indicar a la carta de pagament per transferència que es remeta les dades següents:
  
A la casella que correspon a l'ordenant s'identificarà la persona física o jurídica titular del compte bancari; sense perjudici d'identificar l'entitat bancària que realitze la transferència per ser ambdues dades necessàries.
  
Així mateix, se'ls requereix perquè aporten una còpia de l'extracte del compte corrent, cartilla i altres d'anàlegs que puga tenir l'executat en la data de recepció d'aquesta interlocutòria.
  
I advertiu: a) que el pagament que si escau fera a la demandada no serà vàlid (articles 1.165 del Codi Civil), i que, així mateix, la transferència ordenada l'allibera de tota responsabilitat davant del creditor; i b) que aquest jutjat és el competent per a conéixer de les qüestions que sobre l'embargament decretat se susciten (articles 236, 238, 258 i 273 de la Llei de Procediment Laboral); i c) de les responsabilitats penals que puguen incórrer els qui realitzen qualsevol acte de disposició patrimonial o generador d'obligacions que dilate, dificulte o impedisca l'eficàcia de l'embargament (article 257.1.2 del Codi Penal).
  
Aquest requeriment s'haurà de contestar al més prompte possible i, en tot cas en el termini màxim de cinc dies hàbils, comptadors des de la notificació. Se'ls adverteix, així mateix, que, com estableixen els articles 75 i 238.3 de la Llei de Procediment Laboral, deixar transcórrer injustificadament el termini concedit en aquest requeriment sense efectuar els interessats pot comportar, després de l'audiència de les parts interessades, la imposició de multes coercitives per cada dia d'endarreriment en el compliment, sense perjudici que de produir-se, amb la demora, dany avaluable econòmicament, el perjudicat puga reclamar l'oportuna indemnització davant aquest mateix jutjat.
  
C) S'adverteix i es requereix a l'executat en els termes exactes exposats en els raonaments jurídics 4 i 5.
  
D) Advertiu a l'executat que si deixa transcórrer els terminis que es li concedeixen, i en la forma indicada en el raonament jurídic 6, se li podrà imposar el pagament de constrenyiments pecuniaris.
  
E) Traslladeu l'escrit presentat i aquesta resolució al Fons de Garantia Salarial, a les finalitats expressades en el raonament jurídic 7.
  
Notifiqueu aquesta resolució a les parts i advertiu que contra aquesta no s'hi pot interposar cap recurs sense perjudici de l'oposició que puga formular-se per l'executat en el termini de 10 dies per defectes processals o per motius de fons (article 551 de la Llei d'Enjudiciament Civil en relació amb els articles 556, 559 i 560 del mateix text legal), sense perjudici de la seua executivitat. I atés que l'empresa demandada es troba en parador ignorat, notifiqueu aquesta mitjançant edictes publicats en el Boletín Oficial de la Comunidad Autónoma de Madrid i al tauler d'anuncis d'aquest jutjat, amb l'advertència a l'executada que les successives notificacions es practicaran en estrades d'acord amb el que s'estableix en l'article 59 de la Llei de Procediment Laboral.
  
Aquesta és la resolució que proposa el secretari judicial d'aquest jutjat al senyor José Luis Asenjo Pinilla, magistrat jutge del Jutjat Social número 25. En done fe.
  
D'acord: el magistrat jutge; sa senyoria, el secretari judicial.
  
Diligència. Seguidament es compleix el que s'ha ordenat. En done fe».
  
I perquè valga de notificació a Fashion Flash, SL, en parador ignorat, expedisc aquest edicte.